Ericu950/Stoicheia-meter-silver huggingface dataset:
κάμψει γὰρ αὐτῷ πᾶν γόνυ ἐπουρανίων , καὶ ἐπιγείων , καὶ καταχθονίων , καὶ πᾶσα γλῶσσα ἐξομολογεῖται , ὅτι Κύριος Ἰησοῦς Χριστὸς εἰς δόξαν Θεοῦ Πατρός 0 .
ὑπενήνεκται μὲν ἡ ἀνθρώπου φύσις , ὡς ἐν ἀρχῇ τοῦ γένους ἐν Ἀδὰμ , καθάπερ ἔφην ἀρτίως , θανάτῳ καὶ ἁμαρτίᾳ 0 ·
λελύτρωται δὲ οὐχ ἑτέρως , πλὴν ὅτι διὰ μόνου Χριστοῦ 0 .
ὡς γὰρ ὁ αὐτοῦ γέγραφε μαθητὴς , Οὐκ ἔστιν ὄνομα ἕτερον ὑπὸ τὸν οὐρανὸν τὸ δεδομένον ἐν ἀνθρώποις , ἐν ᾧ δεῖ σωθῆναι ἡμᾶς .
ἔδει γὰρ , ἔδει τὸν δι οὗ τὰ πάντα παρήχθη πρὸς ὕπαρξιν , ἀνακαινιστὴν γενέσθαι τῶν κατεφθαρμένων , καὶ τὴν ἐκ τῆς ἁμαρτίας ἐξελᾶσθαι πήρωσιν ·
καταργῆσαι δὲ τὸ λυποῦν , καὶ τὸ εὖ εἶναι πάλιν διανεῖμαι πλουσίως τοῖς δι αὐτοῦ γεγονόσι .
δυνάμεως γὰρ τῆς θεοπρεποῦς , καὶ μέντοι καὶ ἐξουσίας , δοίην ἂν ἔγωγε λαμπρὰν γενέσθαι κατόρθωσιν , καὶ τὸ ἐκ τοῦ μὴ ὄντος εἰς τὸ εἶναι δύνασθαι παρενεγκεῖν , καὶ τὰ τοῦ καλῶς τε καὶ ἀλωβήτως ἔχειν ἡμαρτηκότα μονονουχὶ παλινάγρετα πρὸς τὸ εὖ εἶναι καλεῖν .
δέδεικται μὲν οὖν ἐν Ἀδὰμ ὁ ἐπὶ τῷδε τύπος .
ἴδοι δ ἄν τις οὐδὲν ἧττον αὐτὸν καὶ ἐν τοῖς ἐξ αὐτοῦ γεγόνασι γραφόμενον .
ἀνακεφαλαιοῦται γὰρ ἐν Χριστῷ τά τε ἐν τοῖς οὐρανοῖς καὶ τὰ ἐπὶ τῆς γῆς ὁ Θεὸς καὶ πατήρ .
καὶ τὸ ἐφ ἃ μὴ προσῆκεν ὀλισθῆσαν , ἀναβιβάζεται πρὸς τὸ ἐν ἀρχαῖς , δι αὐτοῦ δὴ καὶ μόνου τῶν μεταξὺ παρεισβεβληκότων , οἰχομένων ἤδη πρὸς τὸ μηδὲν , καὶ εἰς καινότητα κτίσεως ἀναστοιχειουμένων τῶν ἐπὶ τῆς γῆς .
καινὴ γὰρ κτίσις ἐν αὐτῷ , καὶ ἀληθὴς ὁ λόγος 0 .
ἄθρει δὴ οὖν , ἄθρει καὶ ἐν Ἄβελ τε καὶ Κάϊν , τὸ Χριστοῦ μυστήριον , δι οὗ καὶ σεσώσμεθα .
γέγραπται τοίνυν ἐν τῇ Γενέσει ·
ἀδὰμ δὲ ἔγνω Εὔαν τὴν γυναῖκα αὐτοῦ , καὶ συλλαβοῦσα ἔτεκε τὸν Κάϊν , καὶ εἶπεν ·
ἐκτησάμην ἅνθρωπον διὰ τοῦ Θεοῦ , καὶ προσέθετο τεκεῖν τὸν ἀδελφὸν αὐτοῦ τὸν Ἄβελ .
καὶ ἐγένετο Ἄβελ ποιμὴν προβάτων .
κάϊν δὲ ἦν ἐργαζόμενος τὴν γῆν .
καὶ ἐγένετο μεθ ἡμέρας , ἤνεγκε Κάϊν ἀπὸ τῶν καρπῶν τῆς γῆς θυσίαν τῷ Κυρίῳ , καὶ Ἄβελ ἤνεγκε καὶ αὐτὸς ἀπὸ τῶν πρωτοτόκων τῶν προβάτων αὐτοῦ , καὶ ἀπὸ τῶν στεάτων αὐτῶν .
καὶ ἐπεῖδεν ὁ Θεὸς ἐπὶ Ἄβελ , καὶ ἐπὶ τοῖς δώροις αὐτοῦ ἐπὶ δὲ Κάϊν καὶ ἐπὶ ταῖς θυσίαις αὐτοῦ οὐ προσέσχε .
καὶ ἐλύπησε τὸν Κάϊν λίαν , καὶ συνέπεσε τὸ πρόσωπον αὐτοῦ .
καὶ εἶπε Κύριος ὁ Θεὸς τῷ Κάϊν ·
ἱνατί περίλυπος ἐγένου , καὶ ἱνατί συνέπεσε τὸ πρόσωπόν σου ;
Οὐκ ἐὰν ὀρθῶς προσενέγκῃς , ὀρθῶς δὲ μὴ διέλῃς , ἥμαρτες ;
ἡσύχασον , πρὸς σὲ ἡ ἐπιστροφὴ αὐτοῦ , καὶ σὺ ἄρξεις αὐτοῦ 0 .
καὶ μετ ὀλίγα 0 ·
καὶ εἶπε Κάϊν πρὸς Ἄβελ τὸν ἀδελφὸν αὐτοῦ ·
διέλθωμεν δὴ εἰς τὸ πεδίον .
καὶ ἐγένετο ἐν τῷ εἶναι αὐτοὺς ἐν τῷ πεδίῳ , καὶ ἀνέστη Κάϊν ἐπὶ Ἄβελ τὸν ἀδελφὸν αὐτοῦ , καὶ ἀπέκτεινεν αὐτόν .
καὶ εἶπε Κύριος ὁ Θεὸς πρὸς Κάϊν ·
ποῦ ἔστιν Ἄβελ ὁ ἀδελφός σου ;
ὁ δὲ εἶπεν ·
Οὐ γινώσκω ·
μὴ φύλαξ τοῦ ἀδελφοῦ μού εἰμι ἐγώ ;
καὶ εἶπεν ὁ Θεός ·
τί ἐποίησας ;
φωνὴ αἵματος τοῦ ἀδελφοῦ σου βοᾷ πρός με ἐκ τῆς γῆς .
καὶ νῦν ἐπικατάρατος σὺ ἐπὶ τῆς γῆς , ἣ ἔχανε τὸ στόμα αὐτῆς δέξασθαι τὸ αἷμα τοῦ ἀδελφοῦ σου ἐκ τῆς χειρός σου .
ὅτι ἐργᾷ τὴν γῆν , καὶ οὐ προσθήσει τὴν ἰσχὺν αὐτῆς δοῦναί σοι ·
στένων καὶ τρέμων ἔσῃ ἐπὶ τῆς γῆς .
καὶ εἶπε Κάϊν πρὸς Κύριον ·
μείζων ἡ αἰτία μου τοῦ ἀφεθῆναί με 0 .
καὶ εἰ ἐκβαλεῖς με σήμερον ἀπὸ προσώπου τῆς γῆς , καὶ ἀπὸ τοῦ προσώπου σου κρυβήσομαι , καὶ ἔσομαι στένων καὶ τρέμων ἐπὶ τῆς γῆς , καὶ ἔσται , πᾶς ὁ εὑρίσκων με ἀποκτενεῖ με .
καὶ εἶπεν αὐτῷ Κύριος ὁ Θεός ·
Οὐχ οὕτως 0 ·
πᾶς ὁ ἀποκτείνας Κάϊν , ἑπτὰ ἐκδικούμενα παραλύσει .
καὶ ἔθετο Κύριος ὁ Θεὸς σημεῖον τῷ Κάϊν , τοῦ μὴ ἀνελεῖν αὐτὸν πάντα τὸν εὑρίσκοντα αὐτόν .
ἐξῆλθε δὲ Κάϊν ἀπὸ προσώπου τοῦ Θεοῦ .
κάϊν μὲν τοίνυν καὶ μέντοι καὶ Ἄβελ , ἄμφω μὲν ἐγενέσθην ἐξ Ἀδὰμ , κλῶνες δὲ ἦσαν ὥσπερ τρυφεροί τε καὶ εὐανθεῖς , ῥίζης ἀνίσχοντες ἐν ἀρχαῖς τε καὶ πρώτης καὶ ἐπ αὐτοῖς ἡ ἀνθρώπου φύσις ἐμελέτα τὸ καρπογόνον , καὶ τὸ αὐξάνεσθαι καὶ πληθύνεσθαι μόλις ἦν ἐν ἀρχῇ τοῦ φαίνεσθαι , καὶ ἐν ἰσχύι λοιπόν 0 .
ἀλλ ὁ μὲν Κάϊν προεπήδα χρόνῳ τῷ κατὰ γένεσιν .
Εἴπετο δὲ καὶ ἦν μετ αὐτὸν ὁ Ἄβελ ·
καὶ ἕως μὲν ἤστην ἀπαλοί τε καὶ νέοι , καθάπερ τινὲς νεοττοὶ παρετρέφοντο τοῖς γεγεννηκόσιν .
ἐπειδὴ δὲ εἰς ἤβην οἱ νεανίαι ἦλθον , καὶ λοιπὸν τελοῦντες ἐν ἀνδράσιν ἐφαίνοντο , πρὸς διαφόρους ἐτράποντο φιλεργίας .
καὶ ὁ μὲν Κάϊν , ἡσθεὶς , οἶμαί που , χλοηφορούσῃ τῇ γῇ , καὶ πολὺ δὴ λίαν εὔξυλόν τε καὶ εὐεργεστάτην ὁρῶν , καὶ καρποῖς ὡραίοις πεποικιλμένην , δεῖν ᾠήθη ταῖς ἐπιεικείαις ἀποφαίνειν ἡμεροτέραν τῶν ὁρωμένων τὴν ὄψιν ·
καὶ τὰ οἴκοθέν τε καὶ φυσικῶς ἀξιέραστα καὶ αὐτομάτως εἰς τοῦτο διήκοντα κάλλους διενοεῖτό που , κατά γε τὸ εἰκὸς ὡς εἰ τύχοιεν ἱδρῶτος γεωπονικοῦ , ῥᾳδίως ἂν εἰς ὄψιν ἐλθεῖν , τὴν ἀσυγκρίτως προφερεστέρον Ἐσκευάζετο δὴ οὖν ἀγροικοπρεπῶς , καὶ παντὶ δὴ σθένει χρώμενος , ἀποπεραίνειν ἤθελε τὸν σκοπόν .
ἐδίδου δὲ αὐτῷ ἴσως ἡ φύσις τὸ εἰδέναι καὶ ταῦτα , καὶ θεῖος εἰς νοῦν καὶ ἀπόῤῥητος νόμος ἐνεχάραττέ που τὴν ὧν ἂν ἕλοιτο γνῶσιν .
ἀλλὰ ταυτὶ μὲν ὁ Κάϊν σπουδῆς ἠξιοῦτο , καὶ πόνων ·
ἄβελ δὲ ὁ σοφὸς τὸν ἐπὶ ξύλοις ἱδρῶτα , καὶ σκαπάνῃ μεθεὶς , καὶ μὴν καὶ ἅρπης οὐκ ἀνεχόμενος , ἀγέλαις ὀΐων ἐπετρέπετο .
παρεκόμιζον δὲ ἴσως εἰς τοῦτο γνώμης αὐτὸν , ἀρνειοὶ μὲν μητράσιν λεπτὸν ὑπηχοῦντες ἔτι , καὶ μόλις ἀναβληχόμενοι , ἁπαλοῖς δὲ καὶ νεοπαγέσι ποσὶν εὐανθεῖ πόᾳ βραχὺ διασκαίροντες ·
καὶ μὴν ἐπὶ τοῦτο καὶ αἱ μηκάδες αἶγες τὰ ὑψηλότατα τῶν πετρῶν ἀμογητὶ διαθρώσκουσαι 0 .
ψήφῳ δὲ , οἶμαι , παγκάλῃ τὴν ποιμενικὴν στεφανοῦν ἠξίου σοφὸς ὢν ἄγαν , τῆς ἐπ ἀνθρώποις ἡγεμονίας προμελέτησιν ὥσπερ τινὰ τὸ χρῆμα τιθεὶς , ὦδέ τε ἔχειν ἡγούμενος .
λαῶν ποιμένας τοὺς ἐθνῶν ἢ πόλεων , ἢ δήμων προεστηκότας ὀνομάζειν ἔθος καὶ αὐτῇ τῇ Γραφῇ τῇ θεοπνεύστῳ , καὶ τοῖς Ἑλλήνων λογάσιν 0 .
ἀπονενευκότοιν δὴ οὖν τοῖν νεανίαιν , τοῦ μὲν ἐπὶ γηπονίαν , θατέρου γε μὴν ὡς ἐπί τι τῶν ἀμεινόνων , τὴν ποιμενικὴν , προϊὼν , ὁ χρόνος τῷ Κάϊν μὲν δασὺ κομῶντας τοὺς κήπους καὶ καρποῖς ὡραίοις ἐπίθει διαβριθεῖς 0 1 2 ·
τῷ δὲ Ἄβελ προήκουσαν εἰς πληθὺν ὡς πλείστην ὅσην ἀπετέλει τὰ συναγηγερμένα 0 .
Εἶτα νόμος ὁ ἐν ἡμῖν τῆς ἐμφύτου θεογνωσίας , ἐκάλει τοὺς ἄνδρας πρὸς τὸ δεῖν ἀνάπτειν τὰ χαριστήρια τῷ πάντων Δημιουργῷ , καὶ παντὸς ἡμῖν ἀγαθοῦ δοτῆρι Θεῷ .
Εἰ γάρ ἐστι κατεφθαρμένος καὶ οὐκ ἀληθὴς ὁρᾶται τυχὸν ἐν τοῖς εἰδώλων προσκυνηταῖς ὁ τοῦ διειδέναι σκοπὸς τίς ὁ τῶν ὅλων ἐστὶ ποιητὴς , ἀλλ οὖν ἔμφυτός τε καὶ ἀναγκαῖος διανύττει νόμος , καὶ αὐτοκέλευστος ἐγείρει γνῶσις , εἴς γε τὸ χρῆναι νοεῖν τὸ ὑπερτεροῦν , καὶ ἄμεινον ἀσυγκρίτως ἢ καθ ἡμᾶς , τουτέστι Θεόν 0 1 .
ἄγει δὴ οὖν ὁ μὲν ἱερός τε καὶ πάνσοφος Ἄβελ τὰ τῆς ἀγέλης ἀπόλεκτα , καὶ ἀριστίνδην ἐγκεκριμένα ·
ἤνεγκε γὰρ , φησὶν , ἀπὸ τῶν πρωτοτόκων τῶν ἀμνῶν , καὶ ἀπὸ τῶν στεάτων αὐτῶν , τουτέστι τὰ πρ οὔχοντα καὶ ἐξαίρετα .
καὶ τὸν τῆς ἱερουργίας οὐκ ἀγνοήσας τρόπον , παρετίθει τὰ στέατα .
κάϊν δὲ οὐχ οὕτως , πολὺ δὲ λίαν ἀτημελῶς 0 1 ·
τὰ μὲν γὰρ ὅτι μάλιστα τῶν ὡρίμων ἐκπρεπῆ , ταῖς ἰδίαις ἐχαρίζετο τρυφαῖς , ἐλύπει δὲ τοῖς δευτέροις τὸν ἐπὶ πάντων Θεόν .
Οὐκοῦν ἐπὶ μὲν τοῖς τοῦ Ἄβελ δώροις πῦρ καθιὲν οὐρανόθεν , δαπανᾶσθαι παρεσκεύασε τὰ ἱερώματα ·
ἐπὶ δὲ Κάϊν καὶ ἐπὶ ταῖς θυσίαις αὐτοῦ , οὐ προσέσχε , φησίν .
Οὐ γὰρ τὸ σύνηθες ἐπηφίει πῦρ τοῖς προσενηνεγμένοις .
ἐντεῦθεν ὁ Κάϊν ἀνιᾶται σφόδρα , καὶ ἀλύει δεινῶς .
διδασκόμενος δὲ τῆς ἀποστροφῆς τὴν αἰτίαν , καὶ ψῆφον ἑλόντος τὴν ἀμείνω τοῦ Ἄβελ , οὐκ ἐτράπετο μᾶλλον πρὸς ἐπανόρθωσιν τῶν διεπταισμένων ·
εἰς ὀργὰς δὲ ἀκαίρους ἀποταυρούμενος πρῶτος ἐν ἀνθρώποις τὸν ἀτίθασσον ὠδίνει φθόνον ·
μονονουχὶ δὲ τῆς ἀποστροφῆς ἀμυνόμενος τὸν τῶν ὅλων Θεὸν , δόλῳ μέτεισι τὸν τεθαυμασμένον .
καὶ νόμον ἐπάτει φιλοστοργίας , διαβολικῆς μὲν φαυλότητος καὶ ἀνοσίων σκεμμάτων , ἐκμεμεστωμένον ἔχων τὸν νοῦν ·
πλαττόμενος δὲ τὸ χρηστὸν εἰς λόγους 0 ·
διέλθωμεν γὰρ , φησὶν , εἰς τὸ πεδίον .
ἀκούεις ὅπως ἐκάλει μὲν ἐπ ἀγροὺς ὡς ἐπόπτης ἔσοιτο τῆς ἐπιεικείας αὐτοῦ , καὶ τῆς τῶν ἀνθέων πολυειδοῦς ἀπολαύσοι θέας ;
ἀνοσιεύεται δὲ , καὶ πρωτόλειον ὥσπερ τι καὶ ἀπαρχὴν τῷ θανάτῳ δίδωσι τὸν ὁμαίμονα , καὶ τῆς εἰς μιαιφονίαν ὁδοῦ τῇ ἀνθρώπου φύσει διδάσκαλος ἦν 0 .
διαπυνθανομένου δὲ τοῦ Θεοῦ καὶ λέγοντος , Ποῦ Ἄβελ ὁ ἀδελφός σου 0 ;
ψευδοεπεῖ μὲν ὁ δείλαιος , καὶ ὑπαντιάζει σκληρῶς τὸ , Οὐκ οἶδα , λέγων .
ἐπειδὴ δὲ φονευτὴς ἠλέγχετο , καὶ ὑπενήνεκται ταῖς ἀραῖς , ᾠήθη δὲ πάλιν ὅτι τεθνήξεται καὶ αὐτὸς , καὶ εἰ μὴ βούλοιτο Θεὸς , καὶ λύσις ἔσται τὸ χρῆμα αὐτῷ τῆς ἐκ Θεοῦ ὀργῆς .
ἔφασκε γάρ ·
Εἰ ἐκβάλῃς με σήμερον ἀπὸ προσώπου τῆς γῆς , καὶ ἀπὸ τοῦ προσώπου σου κρυβήσομαι , καὶ ἔσομαι στένων καὶ τρέμων ἐπὶ τῆς γῆς , καὶ ἔσται , πᾶς ὁ εὑρίσκων με ἀποκτενεῖ με .
ἀλλ ὅτι πάντη τε καὶ πάντως ὑποκείσεται ταῖς ἀραῖς καὶ τῶν οἰκείων ἀνοσιουργημάτων ὑφέξει τὰς δίκας τρισάθλιον ἐν γῇ διατρίβων βίον , ἐπληροφορεῖτο σαφῶς Θεοῦ λέγοντος ·
Οὐχ οὕτως , ὅτι πᾶς ὁ ἀποκτείνας Κάϊν ἑπτὰ ἐκδικούμενα παραλύσει 0 .
τὸ δὲ ἑπτὰ τίθησιν ἀντὶ τοῦ πολλὰ , ὅμοιον οὖν ὡς εἰ λέγει , πολλῶν καὶ ἀνοσίων πλημμελημάτων χαριεῖται δίκην τῷ ἀδελφοκτόνῳ Κάϊν , ὁ τῆς ἐνσωμάτου ζωῆς ἀνιεὶς αὐτόν 0 .
Εἰ δὲ δή τις ἕλοιτο καὶ ἑπτὰ τὸν ἀριθμὸν εἶναι λέγειν τὰ ἐκδικούμενα , χαλεπὸν οὐδὲν ἀναμετροῦντα εἰπεῖν , ὅτι πρώτη μὲν ἁμαρτία τῷ Κάϊν , τὸ μὴ διελεῖν ὀρθῶς , μή τε μὴν ἀναθῆναι Θεῷ τὰ πάντων ἐξαίρετα 0 1 .
δεύτερον δὲ δὴ τὸ μαθόντα τὴν ἁμαρτίαν μὴ τραπέσθαι πρὸς μετάγνωσιν , καὶ ταῖς εἰς τὸ ἄμεινον ἀναδρομαῖς ἐπανορθοῦν τὰ διεπταισμένα , καταθήγεσθαι δὲ πρὸς ὀργὰς , καὶ ταῖς τοῦ πέλας εὐδοκιμήσεσιν ἐποτρύνεσθαι 0 ·
ὃν ἔδει που πάντως ἑλέσθαι ζηλοῦν , οὐκ ἐχθρὸν ἡγεῖσθαι , καὶ ἀδίκοις ὄμμασιν ὑποβλέπεσθαι .
τρίτη δὲ καὶ προεισβολή τις ὥσπερ τῆς εἰς τὸ χρῆναι φονᾷν ἀγριότητος , ὁ ἀνήμερος φθόνος 0 1 .
τετάρτη δ αὐτὸ , Διέλθωμεν εἰς τὸ πεδίον , δόλου καὶ ἀπάτης ἀπόδειξιν ἔχον .
πέμπτη δὲ τῆς ἀνοσίου μιαιφονίας τὰ ἐγκλήματα 0 .
καταλογισθείη δ ἂν εἰς ἔκτον αὐτῷ πλημμέλημα , τὸ ψευδοεπῆσαι τὸν Θεόν .
Εἰς ἕβδομον δὲ , τὸ ἄκοντος τοῦ Θεοῦ , νομίζειν δύνασθαι διαδρᾶναι τὰς δίκας , τῆς ἐν σώματι ζωῆς οὐκ ἀνεθελήτως ἀπηλλαγμένον 0 .
ἀλλὰ δέδωκε , φησὶν , ὁ Θεὸς σημεῖον τῷ Κάϊν τοῦ μὴ ἀποκτεῖναι αὐτὸν πάντα τὸν εὑρίσκοντα αὐτόν .
ὑπέκειτο δὲ παραχρῆμα ταῖς ἀραῖς , καὶ ὁ τῆς ἀποστροφῆς ἠκολούθει τρόπος .
τὸν γάρ τοι πρὸς λῆξιν τοῦ παντὸς ἤδη διελάσαντα κακοῦ ἐποπτεύσειεν ἂν πῶς ἡ πάναγνος καὶ ἁγιωτάτη φύσις ;
καὶ ταυτὶ μὲν ἡμῖν ὡς ἐν πάχει πραγμάτων καὶ ἱστορικῶς εἰρήσθω τέως .
μεταχρωννύντες δὲ ὤσπερ τῆς εἰκόνος τὴν γραφὴν , καὶ τὴν ἐν τῷ γράμματι σκιὰν μεταχαράττοντες εἰς ἀλήθειαν , φέρε δὴ , φέρε , καὶ λίαν ἰσχνῶς ἕκαστα βασανίζοντες , ἐκεῖνο λέγωμεν , ὅτι τὸ Χριστοῦ μυστήριον καταθρήσαι τις ἂν προανατυπούμενον ἐν ἀρχαῖς ὡς ἐν σκιᾷ τῷ συμβεβηκότι 0 .
ἔδει γὰρ , ἔδει τῆς ἀνθρώπου φύσεως διατεθείσης εἰς ἁμαρτίαν , καὶ τοῖς τοῦ θανάτου βρόχοις ἀδοκήτως ἐνειλημμένης , τὸ τῆς εἰς τὸ ἄμεινον ἀνακομιδῆς προαναφωνεῖσθαι μυστήριον , καὶ τὸν δι ἡμᾶς καὶ ὑπὲρ ἡμῶν τεθνηξόμενον κατὰ καιροὺς μὴ ἀγνοηθῆναι Χριστόν .
πεποίηται τοίνυν ὁ προπάτωρ Ἀδὰμ κατά γε τὴν πίστιν τῶν ἱερῶν Γραμμάτων , κατ εἰκόνα καὶ καθ ὁμοίωσιν Θεοῦ .
γεγέννηνται δὲ καὶ προῆλθον ἀπ αὐτοῦ , πρῶτος μὲν ὁ Κάϊν , δεύτερος δὲ μετ ἐκεῖνον ὁ Ἄβελ .
ἀλλὰ τῷ μὲν Κάϊν τὸ ἐξ Ἰσραὴλ πρόσωπον περιθήσομεν .
ἐπεί τοι καὶ αὐτὸς ὁ Χριστὸς ἰσοτρόπους ὄντας τῷ Κάϊν τοὺς τῶν Ἰουδαίων δήμους , αὐτὸν προσημαίνειν ἠξίου .
Αὐτὸς γὰρ ἔφασκεν ·
ἐὰν ὑμεῖς μένητε ἐν τῷ λόγῳ τῷ ἐμῷ , ἀληθῶς μαθηταί μου ἔσεσθε , καὶ γνώσεσθε τὴν ἀλήθειαν , καὶ ἡ ἀλήθεια ἐλευθερώσει ὑμᾶς .
Οἱ δὲ τῆς πατρικῆς ἐλευθερίας οὐ συνιέντες τὸ κάλλος , σαρκικοῖς αὐχήμασιν ἐναγλαΐζεσθαι δεῖν ἐπεχείρουν , λέγοντες ·
σπέρμα Ἀβραάμ ἐσμεν , καὶ οὐδενὶ δεδουλεύκαμεν πώποτε .
πῶς σὺ λέγεις , ὅτι Ἐλεύθεροι ἔσεσθε ;
τί οὖν πρὸς ταῦτα Χριστός 0 ;
Εἰ τέκνα , φησὶν , τοῦ Ἀβραὰμ ἦτε , τὰ ἔργα τοῦ Ἀβραὰμ ἐποιεῖτε ἄν .
νυνὶ δὲ ζητεῖτέ με ἀποκτεῖναι ἄνθρωπον , ὃς τὴν ἀλήθειαν ὑμῖν λελάληκα , ἣν ἤκουσα παρὰ τοῦ Πατρός ·
τοῦτο Ἀβραὰμ οὐκ ἐποίησε .
πατέρα δὲ αὐτοῖς ἀπονέμει τὸν Σατανᾶν , λέγων ·
ὑμεῖς ποιεῖτε τὰ ἔργα τοῦ πατρὸς ὑμῶν .
ἐκεῖνος ἀνθρωποκτόνος ἦν ἀπ ἀρχῆς , καὶ ἐν τῇ ἀληθείᾳ οὐχ ἔστηκεν , ὅτι ψεύστης ἐστὶ , καθὼς καὶ ὁ πατὴρ αὐτοῦ 0 .
καὶ οὐδέπου νομιοῦμεν , νοοῦντες ὀρθῶς , τοῦ πονηροῦ τε καὶ ἀρχεκάκου δαίμονος διαμεμνῆσθαι Χριστόν ·
ἐκλελυττηκόσι δὲ τοῖς Ἰουδαίοις , καὶ τὴν ἀνοσίαν κατ αὐτοῦ μιαιφονίαν ὠδίνουσι , τὸν πρῶτον ἀνθρωποκτόνον καὶ τοῦ ψεύδους ἐπιτηδευτὴν , φημὶ δὴ τὸν Κάϊν , δίδωσι πατέρα , κ ἀκείνου τὸν Σατανᾶν , τὸν τῆς ἁμαρτίας εὑρετήν .
ἐπιδιδασκόντων τινῶν τίνα πατέρα τῷ διαβόλῳ δώσομεν , ἢ ποῖον εἶναί φαμεν τῆς ἐκείνου δυστροπίας τὸ ἀρχέτυπον , ἀρχετύπῳ δὲ ὥσπερ τῷ Κάϊν καθάπερ εἰκόνα προσνέμει τοὺς τῆς ἐνούσης αὐτῷ δυσσεβείας τὴν εἰς πᾶν ὁτιοῦν ἐμφέρειαν νοσεῖν εἰρημένους 0 .
ὅτι γὰρ ἔθος τῷ Σωτῆρι Χριστῷ , Σατανᾶν ἀποκαλεῖν τὸν τοῖς ἐκείνου προσεοικότα τρόποις , καταθρήσωμεν ἂν καὶ λίαν ἀμογητὶ τοῖς ἁγίοις λέγοντα μαθηταῖς 0 ·
Οὐκ ἐγὼ ὑμᾶς τοὺς δώδεκα ἐξελεξάμην , καὶ ἰδοὺ εἷς ἐξ ὑμῶν διάβολός ἐστι ;
παρεικαστέον τοίνυν τῷ Κάϊν τὸν Ἰσραὴλ , περὶ οὗ γέγραπται ·
Υἱὸς πρωτότοκός μου Ἰσραήλ 0 .
μετὰ δέ γε τὸν πρωτότοκον Ἰσραὴλ , δεύτερος ὥσπερ ἐν χρόνῳ , καὶ νεώτατος ἀνεφάνη Χριστὸς , υἱὸς καὶ αὐτὸς τοῦ Ἀδάμ 0 .
τοιγάρτοι καὶ Υἱὸν ἀνθρώπου σοφῶς τε καὶ οἰκονομικῶς ἑαυτὸν ὠνόμαζε πανταχῆ ·
ἀλλ ὁ μὲν Ἰσραὴλ , τιμᾷν ἐδόκει Θεὸν προσφέρων τὰ πρόσκαιρα καὶ εὐμάραντα , καὶ ὧν οὐ σφόδρα πολὺς ὁ λόγος , καὶ τοῖς περὶ γῆν σπουδάσμασιν , ὅλον ὥσπερ ἐτίθει τὸν νοῦν 0 .
ἐτράπετο γὰρ εἰς γεηπονίαν ὁ Κάϊν , Ἄβελ δὲ ἦν ποιμὴν προβάτων .
καθηγεῖτο γὰρ τῆς λογικῆς ἀγέλης ὁ Ἐμμανουὴλ , καὶ αὐτός ἐστιν ὁ Ποιμὴν ὁ καλὸς ὁ ἐν τόπῳ πίονι , καὶ ἐν νομῇ ἀγαθῇ , καθὰ γέγραπται , τὰς ἄνω τε καὶ ἐπὶ γῆς διαποιμαίνων ἀγέλας .
πρὸς ὃν καὶ ὁ προφητικὸς ἀναπεφώνηκε λόγος ·
ποίμαινε τὸν λαόν σου ἐν ῥάβδῳ φυλακῆς σου , πρόβατα κληρονομίας σου .
Οὐκοῦν ὁ μὲν Ἰσραὴλ τοῖς γεωδεστέροις ἠξίου τιμᾷν τὸν Θεὸν , καρποφορῶν τὰ ἐν νόμῳ , καὶ τὰς ἀνεθελήτους αὐτῷ θυσίας ἀνατιθείς .
τοιγαροῦν καὶ ἤκουσε διὰ φωνῆς ἁγίων ·
ὁλοκαύτωμα τῶν κριῶν σου , καὶ στέαρ ἀρνῶν , καὶ αἷμα τράγων καὶ ταύρων , οὐ βούλομαι , οὐδ  ἂν ἔρχησθε ὀφθῆναί μοι .
τίς γὰρ ἐξεζήτησε ταῦτα ἐκ τῶν χειρῶν ὑμῶν ;
πατεῖν τὴν αὐλήν μου οὐ προσθήσεσθε .
ἐὰν φέρετε σεμίδαλιν , μάταιον 0 ·
θυμίαμα , βδέλυγμά μοί ἐστι .
καὶ πάλιν , Ἵνα τί μοι λίβανον ἐκ Σαββᾶ φέρετε , καὶ κινάμωμον ἐκ γῆς μακρόθεν 0 ;
τὰ ὁλοκαυτώματα ὑμῶν οὐ εἰσὶ δεκτὰ , καὶ αἱ θυσίαι ὑμῶν οὐχ ἥδυνάν με .
τοῦτό ἐστιν ἐναργῶς τὸ ἐπὶ ταῖς θυσίαις τοῦ Κάϊν μὴ προσεσχηκέναι Θεόν .
ἄβελ δὲ ὁ δίκαιος , τουτέστι Χριστὸς , ἐδωροφόρει Θεῷ τὰ τῶν λογικῶν ποιμνίων πρωτότοκα , τουτέστι , τοὺς τρυφεροὺς τὴν καρδίαν , καὶ νηπιάζοντας τῇ κακίᾳ , καὶ ἀπολέκτους ἐν ἀρεταῖς , καὶ εἰκόνι τῇ πρὸς αὐτὸν τὴν τοῦ πρωτοτόκου φοροῦντας δόξαν .
ἐκκλησία γὰρ πρωτοτόκων ἀπογεγραμμένων ἐν τοῖς οὐρανοῖς , ἡ τῶν διὰ πίστεως κεκλημένων εἰς ἁγιασμὸν πληθὺς ὀνομάζεται παρά γε τῷ θεσπεσίῳ Παύλῳ ·
ταύτης οὖν ἄρα τῆς ἁγίας πληθύος καὶ τῆς τῶν πρωτοτόκων ἀγέλης ἱερουργὸς γέγονεν ὁ Χριστός .
δι αὐτοῦ γὰρ ἐσχήκαμεν τὴν προσαγωγὴν ἐν πνεύματι πρὸς τὸν Θεὸν καὶ Πατέρα .
καὶ θυσία καλὴ γεγόναμεν καὶ εὐπρόσδεκτος , ὑπὲρ μόσχον νέον κέρατα ἐκφέροντα καὶ ὁπλάς .
ἡ μὲν γὰρ δι  αἱμάτων προσαγωγὴ χθαμαλή τέ ἐστι καὶ γεωδεστέρα , καὶ τὸ εὐῶδες οὐκ ἔχουσα παρὰ Θεῷ .
ἡ δέ γε ἐν πνεύματι καὶ διὰ Χριστοῦ λατρεία πολὺ δὴ λίαν ἐστὶν ἁνδάνουσα τῷ Πατρί .
καὶ γοῦν τοῖς ἐξ Ἰσραὴλ προσκομίζουσι τὰ ἀπὸ γῆς , ἐφώνει Θεός ·
Οὐ δέξομαι ἐκ τοῦ οἴκου σου μόσχους , οὐ δὲ ἐκ τῶν ποιμνίων σου χιμάῤῥους ·
ὅτι ἐμά ἐστι πάντα τὰ θηρία τοῦ ἀγροῦ , κτήνη ἐν τοῖς ὄρεσι καὶ βόες 0 .
ἔγνωκα πάντα τὰ πετεινὰ τοῦ οὐρανοῦ , καὶ ὡραιότης ἀγροῦ μετ ἐμοῦ ἐστιν ἐὰν πεινάσω , οὐ μή σοι εἴπω ·
ἐμὴ γάρ ἐστιν ἡ οἰκουμένη , καὶ τὸ πλήρωμα αὐτῆς .
ἡμῖν δὲ τοῖς ἐν Χριστῷ δεδικαιωμένοις καὶ ἡγιασμένοις ἐν πνεύματι , προσεφώνει λέγων ·
θῦσον τῷ Θεῷ θυσίαν αἰνέσεως , καὶ ἀπόδος τῷ Ὑψίστῳ τὰς εὐχάς σου , καὶ ἐπικάλεσαί με ἐν ἡμέρᾳ θλίψεώς σου , καὶ ἐξελοῦμαί σε , καὶ δοξάσεις με .
Οὐκοῦν ἐν ἀμείνοσι τῶν ἀπὸ τῆς γῆς τὰ πνευματικὰ , καὶ πολὺ προφερεστέρα τῆς κατὰ νόμον θυσίας , ἡ διὰ Χριστοῦ 0 1 .
προσεκλίνετο δὴ οὖν οὐχὶ ταῖς τοῦ Κάϊν θυσίαις , ἀλλὰ ταῖς τοῦ Ἄβελ , ὁ Θεός .
καὶ διὰ ποίαν αἰτίαν 0 ;
ὁ μὲν γὰρ Ἰσραὴλ προσεκόμιζε μὲν ὀρθῶς .
θύειν γὰρ ἔδει Θεῷ .
διεῖλε δὲ οὐκ ὀρθῶς , προσεδρεύων ἀεὶ τοῖς τύποις , καὶ τοῖς ἐν σκιαῖς ἐφήδεσθαι νομίσας Θεόν .
τοιγάρτοι καὶ ἥμαρτε καὶ ἡσυχάζειν ἐκελεύετο , τουτέστι , τῶν ἀρχαίων καὶ κατὰ νόμον καταλήγειν ἐθῶν , καὶ ἡγούμενον ποιεῖσθαι Χριστόν .
Εἴρηται γὰρ τῷ Κάϊν ·
ἥμαρτες , ἡσύχασον ·
καὶ πρός γε τὸν Ἄβελ 0 ·
πρὸς σὲ ἡ ἐπιστροφὴ αὐτοῦ , καὶ σὺ ἄρξεις αὐτοῦ 0 .
ἀλλ  εἴπερ ἠθέλησεν ὁ Ἰσραὴλ τὴν ἐκ τῶν γεωδεστέρων προσαγωγὴν , καὶ τῆς κατὰ νόμον λατρείας τὸ ἀνωφελὲς παρωθούμενος , ἄρχοντα καὶ καθηγητὴν τῆς εἰς τὸ ἄμεινον ὁδοῦ ποιεῖσθαι Χριστὸν , ἦν ἂν ἐλεύθερος μεθ ἡμῶν , καὶ ἐν βιβλίῳ τῶν ζώντων , κατὰ τὰς Γραφάς 0 .
ἐπειδὴ δὲ ἴσῳ τῷ Κάϊν φθόνου πρόφασιν καὶ μιαιφονίας ἀρχὴν τὴν τοῦ Σωτῆρος ἡμῶν εὐδοκίμησιν ἐποιήσατο , πέπτωκεν εἰς ἀρὰν , καὶ ἑπτὰ γέγονεν ἐκδικουμένων ἔνοχος .
πολλαῖς γὰρ ἔνοχοι γεγόνασι δίκαις καὶ ποιναῖς ἀγρίαις ὑπενηνεγμένοι , στένοντές τε καὶ τρέμοντες διατελοῦσιν οἱ δείλαιοι ·
πανταχῆ γὰρ ξένοι , καὶ ἐπήλυτοι καὶ περιδεεῖς , καὶ τὴν ὅτι μάλιστα τοῖς ἐλευθέροις πρεπωδεστάτην οὐκ ἔχοντες παῤῥησίαν 0 .
πλὴν ἐδέξατο σημεῖον ὁ Κάϊν τοῦ μὴ ἀνελεῖν αὐτόν ·
ἀπόλωλε γὰρ οὐκ εἰς ἅπαν ὁ Ἰσραὴλ , σέσωσται δὲ τὸ κατάλειμμα , κατὰ τὴν τοῦ προφήτου φωνὴν , καὶ τοῦτο εἰδὼς προανεφώνει , λέγων ·
καὶ εἰ μὴ Κύριος Σαβαὼθ ἐγκατέλιπεν ἡμῖν σπέρμα , ὡς Σόδομα ἂν ἐγενήθημεν , καὶ ὡς Γόμοῤῥα ἂν ὡμοιώθημεν 0 .
καὶ μέν τοι καὶ πρὸς τῷδε καὶ ὁ θεσπέσιος Μελῳδὸς , μὴ εἰς ἅπαν ἀφανίζεσθαι τὸν Ἰσραὴλ ἐλιπάρει πρὸς τὸν τῶν ὅλων Θεόν ·
μὴ ἀποκτείνῃς αὐτοὺς , μήποτε ἐπιλάθωνται τοῦ νόμου σου .
πλὴν ἐκβέβηκεν ὁ Κάϊν ἀπὸ προσώπου τοῦ Θεοῦ .
γέγραπται γὰρ οὕτως ·
ἐξῆλθε δὲ Κάϊν ἀπὸ προσώπου τοῦ Θεοῦ ·
πεπόνθασι δέ τι τοιοῦτον οἱ ἐξ Ἰσραὴλ , πρὸς οὓς εἴρηται διὰ φωνῆς τοῦ προφήτου ·
ὅταν τὰς χεῖρας ὑμῶν ἐκτείνητε πρός με , ἀποστρέψω τοὺς ὀφθαλμούς μου ἀφ ὑμῶν , καὶ ἐὰν πληθύνητε τὴν δέησιν , οὐκ εἰσακούσομαι ὑμῶν .
Αἱ γὰρ χεῖρες ὑμῶν αἵματος πλήρεις 0 .
ἀπέκτειναν γὰρ τὸν τῶν ὅλων Κύριον , καὶ τετολμήκασιν εἰπεῖν ἐκ πολλῆς ἅγαν ἀνοσιότητος , Τὸ αἷμα αὐτοῦ ἐφ ἡμᾶς , καὶ ἐπὶ τὰ τέκνα ἡμῶν .
ἀλλὰ τὸ μὲν αἷμα τοῦ Ἄβελ μόνον τάχα που κατακεκράγει τοῦ φονευτοῦ ·
τὸ δέ γε τίμιον αἷμα τοῦ Χριστοῦ κατακέκραγε μὲν καὶ τῆς τῶν Ἰουδαίων ὠμότητος καὶ ἀχαριστίας ·
ἐξῆρε δὲ τὸν κόσμον τῆς ἁμαρτίας , ὡς κεχυμένον ὑπὲρ αὐτοῦ .
τοιγάρτοι φησὶν ὁ θεσπέσιος Παῦλος ·
προσελθεῖν ἡμᾶς τοὺς ἐν πίστει δεδικαιωμένους , αἵματος ῥαντισμῷ κρεῖττον λαλοῦντι παρὰ τὸν Ἄβελ .
πρέποι δ ἂν κ ἀκεῖνο , οἶμαι , τοῖς εἰρημένοις ἐπενεγκεῖν .
μετὰ γάρ τοι τὸ ἐκτεθνάναι , φησὶ , τὸν Ἄβελ , ἔγνω Ἀδὰμ Εὔαν τὴν γυναῖκα αὐτοῦ , καὶ συλλαβοῦσα ἔτεκεν υἱὸν , καὶ ἐπωνόμασε τὸ ὄνομα αὐτοῦ Σὴθ , λέγουσα ·
ἐξανέστησε γάρ μοι ὁ Θεὸς σπέρμα ἕτερον ἀντὶ Ἄβελ , ὃν ἀπέκτεινε Κάϊν .
Εἶτα μεθ ἕτερα 0 ·
ἔζησε δὲ , φησὶν , Ἀδὰμ τριάκοντα καὶ διακόσια ἔτη ·
καὶ ἐγέννησε κατὰ τὴν ἰδέαν αὐτοῦ , καὶ κατὰ τὴν εἰκόνα αὐτοῦ , καὶ ἐπωνόμασε τὸ ὄνομα αὐτοῦ Σήθ .
ἄθρει δὴ οὖν ὅτι μετὰ τὸν Ἄβελ θάνατον , ἐμφερέστατος τῷ κατ εἰκόνα καὶ ὁμοίωσιν Θεοῦ , τουτέστι τῷ Ἀδὰμ , τίκτεται πάλιν υἱὸς Σήθ .
μετὰ γάρ τοι τὸ ἀποθανεῖν κατὰ σάρκα τὸν Ἐμμανουὴλ , ἕτερον εὐθὺς ἀνέφυ σπέρμα τῷ Ἀδὰμ , καταπλουτοῦν ἐν ἑαυτῷ τῆς θείας εἰκόνος τὸ ὑπέρτατον κάλλος ·
ἀναμορφούμεθα γὰρ εἰς Χριστὸν διὰ πνεύματος οἱ πιστεύοντες .
ὅτι δὲ τούτοις γένους ῥίζα τις ὥσπερ καὶ πρόφασις ὁ Χριστοῦ γέγονε θάνατος , αὐτὸς τοῦτο πιστώσεται λέγων 0 1 ·
ἀμὴν , ἀμὴν λέγω ὑμῖν ·
ἑὰν μὴ ὁ κόκκος τοῦ σίτου πεσὼν εἰς τὴν γῆν ἀποθάνῃ , αὐτὸς μόνος μένει ·
ἐὰν δὲ ἀποθάνῃ , πολὺν καρπὸν φέρει .
ὅτε τοίνυν πέπτωκεν οἷά τις κόκκος εἰς γῆν , ἀστάχυος δίκην , πολλοστὸς ἀνέφυ , τῆς ἀνθρώπου φύσεως ἀναπλαττομένης ἐν αὐτῷ , πρὸς τὴν ἐν ἀρχαῖς εἰκόνα , καθ ἣν ὁ πρῶτος γέγονεν ἄνθρωπος .
ἄξιον δὲ καὶ τὸ ἐξ ἀμφοῖν ἡμᾶς πολυπραγμονεῖν γένος , τό τε τοῦ Κάϊν φημὶ καὶ τοῦ Σήθ 0 ·
περιέσται γὰρ δή τι κ ἀντεῦθεν ἡμῖν τὸ τελοῦν εἰς ὄνησιν ·
γέγραπται δὲ οὕτως ·
καὶ ἔγνω Κάϊν τὴν γυναῖκα αὐτοῦ , καὶ συλλαβοῦσα ἔτεκε τὸν Ἐνὼς , καὶ ἧν οἰκοδομῶν πόλιν , καὶ ἐπωνόμασε τὴν πόλιν ἐπὶ τῷ ὀνόματι τοῦ υἱοῦ αὐτοῦ Ἐνώς .
ἐγεννήθη δὲ τῷ Ἐνὼς , Γαϊδὰδ , καὶ Γαϊδὰδ ἐγέννησε τὸν Μαουΐαν .
καὶ Μαουΐας ἐγέννησε τὸν Μαθουσάλα , καὶ Μαθουσάλα ἐγέννησε τὸν Λάμεχ , καὶ ἔλαβεν ἑαυτῷ Λάμεχ δύο γυναῖκας ·
ὄνομα δὲ μιᾷ Ἀδὰ , καὶ ὄνομα τῇ δευτέρᾳ Σελλά 0 1 2 .
Εἶπε δὲ γυναιξὶν Ἀδᾷ καὶ Σελλᾷ ·
ἀκούσατε τῆς φωνῆς μου , γυναῖκες Λάμεχ ·
ἐνωτίσασθέ μου τοὺς λόγους ·
ὅτι ἄνδρα ἀπέκτεινα εἰς τραῦμα ἐμοὶ , καὶ νεανίσκον εἰς μώλωπα ἐμοί 0 ·
ὅτι ἑπτάκις ἐκδεδίκηται ἐκ Κάϊν , ἐκ δὲ Λάμεχ ἑβδομηκοντάκις ἑπτά 0 .
ἔχεις ἐν τούτοις τῆς ἐκ Κάϊν τεκνολογίας σαφῆ τὴν ἀφήγησιν ·
ἴδωμεν καὶ τίς ἦν ἡ ἀπὸ Σήθ .
γέγραπται δὲ πάλιν οὕτως ·
ἔζησε δὲ Σὴθ πέντε καὶ διακόσια ἔτη , καὶ ἔτεκε τὸν Ἐνώς ·
περὶ οὗ τὸ ἱερὸν Γράμμα φησί ·
Οὗτος ἤλπισεν ἐπικαλεῖσθαι τὸ ὄνομα Κυρίου τοῦ Θεοῦ .
καὶ ἐγένοντο πᾶσαι αἱ ἡμέραι Σὴθ , δώδεκα καὶ ἐννακόσια ἔτη .
καὶ ἀπέθανε .
καὶ ἔζησεν Ἐνὼς ἔτη ἑκατὸν ἐννενήκοντα , καὶ ἐγέννησε τὸν Καϊνάν ·
καὶ ἐγένοντο πᾶσαι αἱ ἡμέραι Ἐνὼς πέντε καὶ ἐννακόσια ἔτη , καὶ ἀπέθανε .
καὶ ἔζησε Καϊνὰν ἑβδομήκοντα ἔτη καὶ ἑκατὸν , καὶ ἐγέννησε τὸν Μαλελεήλ .
καὶ ἐγένοντο πᾶσαι αἱ ἡμέραι Καϊνὰν δέκα ἔτη καὶ ἐννακόσια , καὶ ἀπέθανε .
καὶ ἔζησε Μαλελεὴλ πέντε καὶ ἑξήκοντα καὶ ἑκατὸν ἔτη , καὶ ἐγέννησε τὸν Ἰάρεδ .
καὶ ἐγένοντο πᾶσαι αἱ ἡμέραι Μαλελεὴλ ἔτη πέντε καὶ ἐννενήκοντα καὶ ὀκτακόσια , καὶ ἀπέθανε .
καὶ ἔζησεν Ἰαρὲδ δύο καὶ ἑξήκοντα ἔτη καὶ ἑκατὸν , καὶ ἐγέννησε τὸν Ἐνώχ ·
εἶτά φησιν ·
Εὐηρέστησε δὲ Ἐνὼχ τῷ Θεῷ , καὶ οὐχ εὑρίσκετο , διότι μετέθηκεν αὐτὸν ὁ Θεός .
ἄθρει δὴ οὖν , καὶ πρό γε δὴ τῶν ἄλλων , ὡς ὀνομάζονται μὲν οἱ ἐκ Κάϊν , καὶ ὁ τῆς τῶν γενῶν διαδοχῆς ἔρπει λόγος .
Οὐ μὴν ὅτι καὶ εἰς πόσον ἐτῶν ἀριθμὸν ὁ τῆς ἑκάστης ζωῆς ἐκτέταται χρόνος προενήνεκται σαφῶς , καθάπερ ἀμέλει καὶ ἐπὶ τῶν γεγονότων ἀπὸ Σήθ 0 .
ἀναγέγραπται γὰρ ἀκριβῶς ὁ ἑκάστου χρόνος , τίνα τε καὶ πόσον ἐβίω , καὶ πρὸ τέκνων γονῆς , καὶ μετὰ τοῦτο , ἔτι λεπτῶς καὶ ἀκριβῶς ἀναμάθοι τις ἂν ἐκ τῶν ἱερῶν Γραμμάτων .
μήνυσις οὖν ἄρα καὶ τοῦτό ἐστι οὐκ ἀσυμφανὴς τοῖς γε ὅλως τὰ τοιάδε φιλοκρινεῖν ᾑρημένοις , ὡς οὐκ ἂν ἀνάσχοιτο Θεὸς τὴν τῶν φιλαμαρτημόνων εἰδέναι ζωήν .
ἀκούσονται γοῦν ἐπὶ τοῦ θείου βήματος λέγοντος τοῦ Χριστοῦ ·
ἀμὴν λέγω ὑμῖν , οὐδέποτε ἔγνων ὑμᾶς .
διαπίπτει μὲν γὰρ οὐδὲν τό γε ἧκον εἰς εἴδησιν , λέγω τὸν τῶν ὅλων Θεόν .
Εἰδὼς δὲ οὐκ οἶδε τοὺς φιλαμαρτήμονας , διά γε τῆς εἰς αὐτοὺς ἀποστροφῆς τὸ ἄγαν ἐντενές .
Οὐκοῦν σεσιώπηται μὲν τοῖς ἐκ Κάϊν , ὁ τῆς ζωῆς χρόνος .
πεπράχασι γὰρ ἀξιάκουστον μὲν οὐδέν ·
ἂ δὲ ἦν εἰκὸς , καὶ πρὸς ζημίαν ἔσεσθαι τοῖς ἐντευξομένοις τῇ περὶ αὐτῶν συγγραφῇ 0 .
Ηὐμοιρήκασι δὴ οὖν , καὶ μάλα δικαίως , καὶ τῆς παρὰ Θεῷ μνήμης .
ποιεῖταί γε μὴν ἐν λόγῳ , τὸ εἰδέναι λεπτῶς τὴν τῶν ἁγίων ζωὴν , καὶ οὐδὲν , οἶμαι , τῶν κατ αὐτοὺς ἐξοίχοιτο ἂν τὸν θεῖόν τε καὶ ἀκήρατον νοῦν .
καὶ πιστώσεται λέγων ὁ Κύριος ἡμῶν Ἰησοῦς Χριστός ·
Οὐχὶ δύο στρουθία ἀσσαρίου πωλεῖται ;
καὶ ἓν ἐξ αὐτῶν οὐ πεσεῖται ἐπὶ τῆς γῆς ἄνευ τοῦ Πατρὸς ἡμῶν τοῦ ἐν τοῖς οὐρανοῖς ·
ὑμῶν δὲ καὶ αἱ τρίχες τῆς κεφαλῆς πᾶσαι ἠριθμημέναι εἰσίν .
Εἰ δὲ ἐν λόγῳ τέθειται παρὰ Θεῷ καὶ ὁ τῶν τριχῶν ἀριθμὸς , διά τοι τὸ πάντα σαφῶς εἰδέναι τὰ κατ αὐτοὺς , καὶ ἐν φροντίδι ποιεῖ ·
κατὰ τίνα δὴ τρόπον , ὁ αὐτῆς τῆς ζωῆς ἀγνοηθείη καιρός ;
ὀφθαλμοὶ γὰρ , φησὶ , Κυρίου ἐπὶ δικαίους 0 .
καὶ ὁ μὲν δεύτερος εὐθὺς ἀπὸ Κάϊν Ἐνὼς , ἐπώνυμον ἔσχεν ἐν τῇ γῇ πόλιν ·
καίτοι τῶν ἁγίων ὡς ἐν αὐχήματος τάξει πεποιημένων τὸ χρῆναι φρονεῖν καὶ λέγειν 0 ·
Οὐκ ἔχομεν ὧδε μένουσαν πόλιν ·
ἀλλὰ τὴν μέλλουσαν ἐπιζητοῦμεν , ἧς τεχνίτης καὶ δημιουργὸς ὁ Θεός 0 .
ἡγουμένων τε καὶ ὀνομαζόντων παροικίαν τὴν ἐν τῷδε τῷ βίῳ ζωήν 0 .
ψάλλει δέ που καὶ ὁ θεσπέσιος Δαβίδ ·
ἄνες μοι , ὅτι ἐγὼ πάροικός εἰμι ἐν τῇ γῇ καὶ παρεπίδημος , καθὼς πάντες οἱ πατέρες μου 0 .
περὶ δὲ τῶν τὰ ἐπίγεια φρονούντων , ἐν τῷ μη ψαλμῷ λέγει ·
ἐπεκαλέσαντο τὰ ὀνόματα αὐτῶν ἐπὶ τῶν γενῶν αὐτῶν .
ἀνέφυ δὲ ἀπὸ Σὴθ ὁ θεσπέσιος Ἐνὼς , περὶ οὗ γέγραπται ·
Οὗτος ἤλπισεν ἐπικαλεῖσθαι τῷ ὀνόματι Κυρίου τοῦ Θεοῦ αὐτοῦ .
τὸ γὰρ ἐν Χριστῷ γένος ἅγιον καὶ ἱερὸν , καὶ ἐν ἐλπίδι δόξης τῆς ὑπὲρ ἄνθρωπον 0 .
Εἴπερ ὄντες ἐκ γῆς , κεκλήμεθα πρὸς υἱοθεσίαν τοῦ πάντων Δεσπότου , καὶ εἰς ἀδελφότητα τοῦ Χριστοῦ , ὃς δι ἡμᾶς γέγονε καθ ἡμᾶς , ἵνα καὶ ἡμεῖς δι αὐτὸν ἐν ἀμείνοσί τε καὶ ὑπὲρ ἄνθρωπον θεοὶ , δηλονότι χάριτι καὶ φιλανθρωπίᾳ , τὴν δόξαν ἀποκερδαίνοντες .
ἐγὼ γὰρ εἶπα , φησί ·
θεοί ἐστε , καὶ υἱοὶ Ὑψίστου πάντες .
ἤλπισε τοίνυν Ἐνὼς κληθήσεσθαι παρ ἑτέρων ἐπ ὀνόματι Κυρίου τοῦ Θεοῦ αὐτοῦ ·
τουτέστι , Θεός 0 .
ἐπειδὴ γὰρ ἦν οὐκ ἀθαύμαστος τοῖς τῆς ὁσιότητος ἐμπρέπων αὐχήμασι , Θεὸν ὠνόμαζον αὐτὸν τῶν ἐπιεικεστέρων τάχα πού τινες τῇ ὑπερτάτῃ τιμῇ στεφανοῦν ᾑρημένοι .
ἡκέτω δὴ οὖν ὁ λόγος ἡμῖν ἐπὶ τὸν οἰκεῖον σκοπόν .
ἰουδαῖοι μὲν γὰρ , οἳ καὶ εἰσὶν εἰκόνες τῶν ἀπὸ Κάϊν 0 ·
ὅτι μέν εἰσι , γινώσκονται παρά γε τοῦ πάντων Θεοῦ ·
ὅτι δὲ τὴν ἀπογραφὴν ἐν βίβλῳ ζωῆς οὐκ ἔχουσι , σαφὲς ἂν γένοιτο διά γε τοῦ σεσιγῆσθαι τῶν ἀπὸ Κάϊν τὴν ζωήν .